
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Kārtība, kādā Valsts ieņēmumu dienests sagatavo un paziņo augstākā līmeņa domēna ".lv" reģistra turētājam un elektronisko sakaru komersantam lēmumu par piekļuves ierobežošanu Latvijas Republikā nelicencēta interaktīvo azartspēļu vai interaktīvo izložu organizētāja domēna vārdam vai interneta protokola (IP) adresei" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Tiesību akts / Ministru Prezidenta rezolūcija
Apraksts
Ministru kabineta noteikumu projekts "Kārtība, kādā Valsts ieņēmumu dienests sagatavo un paziņo augstākā līmeņa domēna ".lv" reģistra turētājam un elektronisko sakaru komersantam lēmumu par piekļuves ierobežošanu Latvijas Republikā nelicencēta interaktīvo azartspēļu vai interaktīvo izložu organizētāja domēna vārdam vai interneta protokola (IP) adresei" (turpmāk - MK noteikumu projekts) izstrādāts, pamatojoties uz  Ministru kabineta 2025. gada 3. oktobra rīkojuma Nr. 630 “Par Izložu un azartspēļu uzraudzības inspekcijas pievienošanu Valsts ieņēmumu dienestam” 5.2. apakšpunktā noteikto uzdevumu Finanšu ministrijai sagatavot un finanšu ministram noteiktā kārtībā iesniegt izskatīšanai Ministru kabinetā līdz 2026. gada 1. aprīlim grozījumus Ministru kabineta noteikumos, tai skaitā Ministru kabineta 2022. gada 16. augusta noteikumos Nr. 506 “Kārtība, kādā Izložu un azartspēļu uzraudzības inspekcija sagatavo un nosūta lēmumu par piekļuves ierobežošanu Latvijā nelicencētu interaktīvo azartspēļu organizētāju tīmekļvietnēm” (turpmāk - MK noteikumi Nr. 506).
Vienlaikus MK noteikumu projekts ir izstrādāts, lai nodrošinātu  2025. gada 3. decembrī Saeimā pieņemtā likumprojekta "Grozījumi Elektronisko sakaru likumā" (1083/Lp14) (turpmāk – grozījumi ESL) 110. panta vienpadsmitajā daļā noteiktā deleģējuma izpildi.
1.2. Mērķis
Mērķa apraksts
MK noteikumu projekts ir izstrādāts, lai noteiktu kārtību, kādā Valsts ieņēmumu dienests (turpmāk - VID) sagatavo un paziņo augstākā līmeņa domēna ".lv" reģistra turētājam un elektronisko sakaru komersantam lēmumu par piekļuves ierobežošanu Latvijas Republikā nelicencēta interaktīvo azartspēļu vai interaktīvo izložu organizētāja domēna vārdam vai interneta protokola (IP) adresei.
Spēkā stāšanās termiņš
01.04.2026.
Pamatojums
Ar 2026. gada 1. aprīlī Izložu un azartspēļu uzraudzības inspekcijas (turpmāk - IAUI) funkcijas azartspēļu un izložu jomā pāries VID pārziņā.
1.3. Pašreizējā situācija, problēmas un risinājumi
Pašreizējā situācija
Kārtību, kādā IAUI sagatavo un paziņo augstākā līmeņa domēna ".lv" reģistra turētājam un elektronisko sakaru komersantam lēmumu par piekļuves ierobežošanu Latvijas Republikā nelicencētu interaktīvo azartspēļu vai interaktīvo izložu organizētāju tīmekļvietnēm, nosaka MK noteikumi Nr. 506. Stājoties spēkā grozījumiem ESL, spēkā būs jauna deleģējuma tiesību norma, uz kuras pamata Ministru kabinets nosaka kārtību, kādā VID sagatavo un paziņo augstākā līmeņa domēna ".lv" reģistra turētājam un elektronisko sakaru komersantam lēmumu par piekļuves ierobežošanu Latvijas Republikā nelicencēta interaktīvo azartspēļu vai interaktīvo izložu organizētāja domēna vārdam vai interneta protokola (IP) adresei.  Līdz ar to nepieciešams izdot jaunus Ministru kabineta noteikumus. 
Problēmas un risinājumi
Problēmas apraksts
Atbilstoši Ministru kabineta 2025. gada 3. oktobra rīkojumam Nr. 630 “Par Izložu un azartspēļu uzraudzības inspekcijas pievienošanu Valsts ieņēmumu dienestam” IAUI funkcijas un uzdevumi azartspēļu un izložu jomā tiek nodoti VID kompetencē, jo no 2026. gada 1. aprīļa IAUI vairs nepastāvēs kā patstāvīga iestāde un tās funkcijas tiks nodotas VID. 
MK noteikumi Nr. 506 izdoti, pamatojoties uz Elektronisko sakaru likuma 109. panta septīto daļu. Stājoties spēkā grozījumiem ESL, spēkā būs jauna deleģējuma tiesību norma, uz kuras pamata Ministru kabinets nosaka kārtību, kādā tiek pieņemts lēmums par to, ka Latvijas Republikā ierobežojama piekļuve Latvijas Republikā nelicencēta interaktīvo azartspēļu vai interaktīvo izložu organizētāja domēna vārdam vai interneta protokola (IP) adresei. Elektronisko sakaru likuma 109. pants no 2026. gada 1. aprīļa tiek svītrots tādēļ MK noteikumi Nr. 506 zaudēs spēku.
Elektronisko sakaru likuma 110. pants šobrīd nosaka VID kompetenci noslodzes datu pieprasīšanas un saņemšanas kārtībā no elektronisko sakaru komersantiem, savukārt, pamatojoties uz grozījumiem ESL, turpmāk VID kompetence tiks paplašināta, piešķirot tam tiesības pieņemt un paziņot augstākā līmeņa domēna ".lv" reģistra turētājam un elektronisko sakaru komersantam lēmumu par piekļuves ierobežošanu Latvijas Republikā nelicencēta interaktīvo azartspēļu vai interaktīvo izložu organizētāja domēna vārdam vai interneta protokola (IP) adresei.
Risinājuma apraksts
Lai gan MK noteikumi tiek izteikti jaunā redakcijā (ņemot vērā, ka deleģējuma norma Elektronisko sakaru likumā (110. panta vienpadsmitā daļa) ir izteikta jaunā redakcijā), taču pēc būtības tajos tiek pārņemta MK noteikumos Nr. 506 noteiktā kārtība, un MK noteikumu projekts paredz vien tehniskus precizējumus, aizstājot IAUI ar VID.
MK noteikumu projekts paredz pārejas normu, kas nepieciešama, lai nodrošinātu tiesisko nepārtrauktību un tiesisko noteiktību saistībā ar lēmumiem par piekļuves ierobežošanu (bloķēšanu) Latvijas Republikā nelicencēta interaktīvo azartspēļu vai interaktīvo izložu organizētāja domēna vārdam vai interneta protokola (IP) adresei un lēmumiem par piekļuves ierobežošanas (bloķēšanas) Latvijas Republikā nelicencēta interaktīvo azartspēļu vai interaktīvo izložu organizētāja domēna vārdam vai interneta protokola (IP) adresei atcelšanu, kurus līdz iestāžu reformas īstenošanai pieņēmusi IAUI. Ņemot vērā, ka pēc IAUI pievienošanas minētā funkcija pāriet VID kompetencē, norma paredz, ka IAUI līdz iestāžu reformas īstenošanai pieņemtie lēmumi saglabā spēku un VID ir tiesīgs pieņemt lēmumus par šo lēmumu noteikto piekļuves ierobežojumu (bloķēšanas) atcelšanu.
Vienlaikus MK noteikumu projekts paredz pārejas normu, kas nodrošina, ka elektronisko sakaru komersantiem ir saistoši pieņemtie lēmumi par piekļuves ierobežošanu (bloķēšanu) Latvijas Republikas nelicencēta interaktīvo azartspēļu vai interaktīvo izložu organizētāja domēna vārdam vai interneta protokola (IP) adresei, kā arī nodrošina lēmumu par attiecīgā piekļuves ierobežojuma (bloķēšanas) atcelšanu izpildi, līdz jaunais regulējums stājas spēkā.
Ņemot vērā, ka IAUI un VID funkcijas administratīvā procesā ir līdzīgas un VID struktūrā jau ir paredzēta augstākas amatpersonas loma lēmumu apstrīdēšanā, nav nepieciešams īpašs pārejas regulējums. Administratīvā procesa likums nodrošina pietiekamu tiesisko ietvaru procesa nepārtrauktībai.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Nē
Juridiskās personas
Elektronisko sakaru komersanti un augstākā līmeņa domēna ".lv" reģistra turētāji.
Ietekmes apraksts
Turpmāk kārtību, kādā sagatavo un paziņo augstākā līmeņa domēna ".lv" reģistra turētājam un elektronisko sakaru komersantam lēmumu par piekļuves ierobežošanu Latvijas Republikā nelicencēta interaktīvo azartspēļu vai interaktīvo izložu organizētāja domēna vārdam vai interneta protokola (IP) adresei nodrošinās VID.  
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Ietekme uz institūciju budžetu ir atspoguļota 2025. gada 3. decembrī Saeimā pieņemtā likuma "Grozījumi Azartspēļu un izložu likumā" (25-TA-2048) anotācijas 3. sadaļā.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Jā
4.1. Saistītie tiesību aktu projekti
4.1.1. Ministru kabineta 2022. gada 16. augusta noteikumi Nr. 506 “Kārtība, kādā Izložu un azartspēļu uzraudzības inspekcija sagatavo un nosūta lēmumu par piekļuves ierobežošanu Latvijā nelicencētu interaktīvo azartspēļu organizētāju tīmekļvietnēm”
Pamatojums un apraksts
Zaudēs spēku, jo ar 2026. gada 1. aprīli tiek svītrots Elektronisko sakaru likuma 109. pants, līdz ar to vairs nebūs spēkā tajā noteiktais deleģējums.
Atbildīgā institūcija
Finanšu ministrija
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Atbilstoši Ministru kabineta 2024. gada 15. oktobra noteikumu Nr. 639 “Sabiedrības līdzdalības kārtība attīstības plānošanas procesā” 4. punktam institūcija, ievērojot šo noteikumu prasības, īsteno sabiedrības līdzdalību attīstības plānošanas dokumentu projektu, kā arī tiesību aktu projektu izstrādē un citās sabiedrībai nozīmīgās iniciatīvās un procesos, it īpaši reformu izstrādes un īstenošanas procesā un publiskā finansējuma plānošanā, nodrošinot sabiedrības pārstāvjiem iespējas iegūt informāciju un sniegt priekšlikumus par reformu vai publiskā finansējuma prioritātēm. Tādējādi sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka noteikumu projekts neatbilst minētajiem kritērijiem, sabiedrības līdzdalības kārtība projekta izstrādē nav piemērojama.  
MK noteikumu projekts un tā anotācija būs publiski pieejami Vienotajā tiesību aktu projektu izstrādes un saskaņošanas portālā jeb TAP portālā. 
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Izložu un azartspēļu uzraudzības inspekcija
Valsts ieņēmumu dienests
Finanšu ministrija
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Jā
	Tiks likvidēta IAUI, tās funkcijas nododot VID. 

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Jā
	VID funkcijas paplašināsies, jo turpmāk tas nodrošinās  lēmumu par piekļuves ierobežošanu Latvijas Republikā nelicencēta interaktīvo azartspēļu vai interaktīvo izložu organizētāja domēna vārdam vai interneta protokola (IP) adresei sagatavošanu un paziņošanu augstākā līmeņa domēna ".lv" reģistra turētājam un elektronisko sakaru komersantam.

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

